Kompanija “NOVI DOM”AD Beograd

Sedište: Bačvanska 21

Šifra delatnosti: 4759

Matični broj: 07023499

PIB: 100002330

Na osnovu člana 64 Zakona o tržištu hartija od vrednosti i drugih finansijskih instrumenata (Sl. glasnik RS” 46/2006) i članova 6 i 7 Pravilnika o sadržini i načinu izveštavanja javnih društava i obaveštavanju o posedovanju akcija sa pravom glasa (Sl. glasnik RS” br. 100/2006 i 116/2006)

**KOMPANIJA “NOVI DOM” AD**

Beograd, Bačvanska 21

objavljuje

IZVEŠTAJ O BITNOM DOGAĐAJU

**sazivanju XIV (vanredne) Skupštine akcionara**

**Kompanije “NOVI DOM” AD**

Na osnovu člana 281. Zakona o privrednim društvima (“Sl.glasnik RS” br. 125 od 22.11.2004.g.), kao i člana 30. Ugovora o izmeni i dopuni osnivačkog akta od 26.aprila 2007. godine Upravni odbor Kompanije “NOVI DOM” AD je na sednici održanoj dana 09.05.2011. godine doneo odluku o sazivanju XIV (vanredne) sednice Skupštine akcionara Kompanije “NOVI DOM”AD.

Sednica Skupštine akcionara održaće se 27.05.2011. godine, sa početkom u 12,00 časova u poslovnim prostorijama u Beogradu, Kralja Milana 16/IV.

Za sednicu Skupštine akcionara predložen je sledeći

D N E V N I R E D

1. Razmatranje i usvajanje Zapisnika sa XIII (vanredne) sednice Skupštine akcionara, održane dana 26.04.2011. godine;
2. Unošenje nenovčanog kapitala-nepokretnosti u ulici 27 marta 9-11 u Beogradu, površine 94,17 m2 u Privredno društvo KMKM doo Beograd;
3. Davanje saglasnosti na potpisivanje založne izjave Ov I br. 62825/2011 od 05.05.2011. godine;
4. Davanje saglasnosti na zaključenje Ugovora o jemstvu sa Republičkom direkcijom za imovinu RS;

Uvid u materijal za sve tačke dnevnog reda akcionari mogu vršiti u u Pravnoj službi Kompanije “Novi Dom” AD u ul. Kralja Milana 16, Beograd, svakog radnog dana od 08,00 do 16,00 časova.

Na Skupštini akcionara akcionar glasa lično ili preko punomoćnika. Svaka akcija daje pravo na jedan glas.

Akcionar može dati punomoćje određenom licu za zastupanje na sednici Skupštine. Punomoćje se daje u pisanoj formi za jednu sednicu Skupštine, a važi i za ponovljenu Skupštinu. Punomoćje se dostavlja lično ili poštom na adresu Bačvanska br. 21, Beograd, najkasnije 3 dana pre održavanja Skupštine.

Davanje zastupničke izjave se isključuje.

Dan za utvrđivanje liste akcionara je 16.05.2011. godine.

Obaveštavaju se akcionari da će se prijavljivanje prisustva na sednici Skupštine vršiti 27.05.2011. godine, 30 minuta pre početka sednice;

Poziv za sednicu Skupštine akcionara bez prekida biće objavljen na sajtu sajtu Kompanije “NOVI DOM” AD www.novidom.rs.

**Predsednik Upravnog odbora**

 **Dragan Lazarević**